Diari Oficial de la Generalitat Valenciana


Sumari del DOGV 7492, del 25-03-2015 (2015/2606)

RESOLUCIÓ de 10 de març de 2015, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a una plaça del grup A, subgrup A2, de programador/a, i s'aproven les seues bases específiques (CO/18/14), en el marc de l'Oferta d'Ocupació Pública 2014 d'aquesta entitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2606


Data del document
:   10-03-2015

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 10 de març de 2015, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a una plaça del grup A, subgrup A2, de programador/a, i s'aproven les seues bases específiques (CO/18/14), en el marc de l'Oferta d'Ocupació Pública 2014 d'aquesta entitat. [2015/2606]  
Per Resolució de 17 de desembre de 2014 de la presidència del Consorci Hospital General Universitari de València -d'ara endavant CHGUV- publicada en el Diari Oficial de la Comunitat Valenciana número 7432 de 29 de desembre de 2014, es va aprovar l'oferta d'ocupació pública de 2014 del CHGUV. En l'esmentada oferta d'ocupació es reflecteixen les necessitats de recursos humans la convocatòria de les quals s'autoritza per a la seua provisió mitjançant personal de nou ingrés.  
Segons consta com a objectiu segon del I Pla d'Igualtat del CHGUV, esta entitat es compromet a «Fomentar la igualtat de gènere en l'accés a l'ocupació pública i la promoció professional, amb l'impuls de la paritat en la distribució per sexes de grups professionals, categories i col·lectius del CHGUV»; i en execució de l'esmentat objectiu, la primera mesura exigeix assenyalar, en cadascuna de les convocatòries de proves d'accés a l'ocupació pública i en les convocatòries de concurs de mèrits, si existeix infrarrepresentació d'algun dels dos sexes en el col·lectiu de referència.  
Així doncs, és procedent constatar l'existència d'una infrarrepresentació del sexe femení en el col·lectiu de programadors del CHGUV, atés que actualment la plantilla d'esta entitat compta amb un 66,70% d'homes, enfront d'un 33,30% de dones.   
Este procediment selectiu es regeix per les bases generals reguladores dels processos selectius d'ingrés o accés de personal al CHGUV, aprovades amb data 23 de maig de 2013 mitjançant una resolució d'este mateix òrgan, i publicades en el DOCV número 7098 de 4 de juny de 2013.  
La base quarta de les esmentades preveu l'aprovació i publicació en el DOCV, de les bases específiques que regulen els processos selectius, de les corresponents convocatòries, dels programes selectius i, si fóra necessari pel sistema d'accés previst, del barem de mèrits al qual haja de subjectar-se el procés. Tot això mitjançant una resolució de la presidència del CHGUV, bé com a annex de les corresponents convocatòries o bé de forma independent.  
En conseqüència, la presidència del CHGUV en exercici de les competències de les quals disposa, en els termes previstos en l'article 13 dels seus Estatuts refosos i en l'apartat 1.2 de l'Acord del Consell de Govern i del president del Consell, de 12 de desembre de 2003, pel qual es deleguen atribucions en matèria de personal, de contractació administrativa i de gestió econòmica en diversos òrgans del CHGUV, resol:  
  
  
Primer  
Convocar, en execució de l'Oferta d'Ocupació Pública 2014 del CHGUV, les proves selectives per a l'accés a una plaça de programador/a, grup A, sugrupo A2, inclosa en l'esmentada oferta (CO/18/14).   
  
Segon  
Aprovar les normes o bases específiques per les quals s'ha de regir la referida convocatòria, que figuren com a annex I d'aquesta resolució.  
  
Tercer  
Aprovar el temari de l'esmentada convocatòria així com el barem de mèrits aplicable a la fase de concurs, que consten com annexos II i III respectivament.  
  
Contra esta disposició les persones interessades poden interposar potestativament recurs de reposició davant la presidència del CHGUV en el termini d'un mes comptador des de l'endemà de la seua publicació o, directament, recurs contenciós administratiu en el termini de dos mesos comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que estimen procedent.  
  
València, 10 de març de 2015.- El president del CHGUV i conseller de Sanitat: Manuel Llombart Fuertes.  
  
  
ANNEX I  
Bases específiques  
  
Index  
Base primera. Objecte i contingut   
Base segona. Requisits específics de les persones aspirants que s'han d'afegir als establerts en la base general 5  
Base tercera. Sol·licituds de participació. Forma, termini i lloc de formalització  
Base quarta. Taxa per drets d'examen i entitat bancària col·laboradora  
Base cinquena. Documentació que cal acompanyar a la sol·licitud en supòsits especials  
Base sisena. Admissió d'aspirants  
Base setena. Prova prèvia de coneixements del castellà  
Base vuitena. Estructura i organització del procés selectiu  
Base novena. Desenvolupament del procés selectiu  
Base desena. Informació i publicitat d'actes i acords  
  
  
Base primera. Objecte i contingut   
Estes bases tenen com a objecte regular, juntament amb les bases generals aprovades mitjançant Resolució de la presidència del CHGUV de 23 de maig de 2013, el procés selectiu d'accés o ingrés, com a personal laboral fix, per a cobrir una plaça vacant del grup A, subgrup A2, programador/a, mitjançant el sistema de concurs-oposició, per torn lliure.  
Base segona. Requisits específics de les persones aspirants que s'han d'afegir als establerts en la base general 5  
1. Les persones candidates han d'estar en possessió del títol de grau en Ingenieria informàtica, o Ingenieria tècnica informática, o equivalent.   
2. En qualsevol moment del procés, tant l'òrgan de gestió com la comissió de selecció, poden requerir les persones candidates perquè acrediten de forma fefaent els requisits exigibles o qualsevol altra circumstància al·legada en la sollicitut de participació o en la documentació aportada. La constatació de l'existència d'inexactituds o falsedats ha de comportar per a la persona a qui beneficie, l'exclusió del procès selectiu o la nul·litat de la seva participació en el mateix, sense perjudici de les responsabilitats de qualsevol ordre que foren exigibles.  
  
Base tercera. Sol·licituds de participació. Forma, termini i lloc de formalització  
1. Les persones interessades disposen d'un model oficial de sol·licitud en suport informàtic que s'ha d'emplenar a través de la pàgina web corporativa del CHGUV (http://chguv.san.gva.es/empleopublico), d'acord amb les instruccions informatives corresponents que han d'estar disponibles en l'esmentada pàgina.   
Les dades consignades per cada persona sol·licitant en l'esmentat model de sol·licitud, especialment les fixades a l'efecte de notificacions, s'han de considerar com a les úniques vàlides, i s'ha d'entendre responsabilitat exclusiva de les persones aspirants tant les errades en la consignació d'estes com la comunicació al CHGUV de qualsevol canvi que puga produir-se en elles.  
2. El CHGUV ha d'habilitar els mitjans tècnics necessaris en la Direcció de Recursos Humans, perquè puguen emplenar-se les sol·licituds.  
3. Una vegada emplenats els formularis disponibles, les persones interessades els han d'imprimir i cal que procedisquen a l'abonament de la corresponent taxa per drets d'examen, a través de l'entitat bancària i en les formes previstes en la base quarta de les presents.  
4. Les sol·licituds emplenades juntament amb el comprovant bancari acreditatiu de l'abonament dels drets d'examen cal que es presenten preferentment en el Registre general del CHGUV o, si no fóra possible, a través de qualsevol de les altres formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
En cas d'optar-se per la presentació de la sol·licitud a través de les oficines de Correus, cal observar la forma prevista en l'article 31 del Reial Decret 1829/1999, de 3 de desembre, pel qual s'aprova el reglament pel qual es regula la prestació dels serveis postals. De manera que les sol·licituds s'han de presentar en sobre obert, i en la capçalera d'estes ha de constar, amb claredat, el nom de l'oficina així com el lloc, data, hora i minut de la seua admissió; ja que de no fer-se així la seua data d'entrada ha de ser la que conste en el Registre General del CHGUV. Els sobres han de dirigir-se a la següent adreça postal: Consorci Hospital General Universitari de València, avinguda de Tres Creus, número 2, 46925 de València.   
En cap cas la sola cumplementació electrònica de les sol·licituds ni l'ingrés de la taxa establerta en l'entitat bancària, pot suplir l'obligació de la seua presentació a través d'un registre oficial i dins del termini previst en les presents bases.  
5. El termini de presentació de les sol·licituds de participació en este procés selectiu és de 20 dies naturals comptadors a partir de l'endemà del dia de la publicació de la present convocatòria en el DOCV.  
  
Base cuarta. Taxa per drets d'examen i entitat bancària col·laboradora  
1. L'import de la taxa per drets d'examen es fixa en dèsset euros amb setanta-tres cèntims (17,73 €), que cal ingressar en el compte corrent número ES03-0296-1921-8988-8269-3291 de l'entitat Bankia.  
  
2. El pagament de la taxa prevista pot efectuar-se mitjançant ingrés o transferència bancària.  
3. Les persones amb discapacitat igual o superior al 33% així com els/les membres de famílies nombroses de categoria especial estan exempts/tes del pagament dels drets d'examen; mentre que les persones integrants de famílies nombroses de categoria general tenen una bonificació del 50% de la taxa.   
4. Les persones exemptes del pagament de la taxa per raons de discapacitat o família nombrosa, així com les persones beneficiàries de l'esmentada bonificació sobre eixe pagament, han de presentar document acreditatiu de la dita causa vàlidament emés per l'Administració o organisme competent a l'efecte.  
  
Base quinta. Documentació que cal acompanyar a la sol·licitud en supòsits especials  
1. Els requisits d'admissió esmentats en la base general 5 així com l'exempció o bonificació sobre el pagament de la taxa per drets d'examen, han d'acreditar-se mitjançant original o còpia degudament confrontada per una administració o entitat de dret públic dels següents documents:  
1.1. Acreditació de les següents circumstàncies vinculades al compliment del requisit de nacionalitat, de conformitat amb la normativa pròpia de cada estat:  
- Nacionalitat corresponent a un estat membre de la Unió Europea diferent d'Espanya.  
- Ser cònjuge, descendent major de 21 anys o major de l'esmentada edat dependent de persona nacional de qualsevol estat de la Unió Europea.  
- Nacionalitat espanyola amb residència fora d'Espanya.  
- Nacionalitat de qualsevol estat part dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors/res.  
1.2. Document acreditatiu del grau de discapacitat igual o superior al 33% expedit per l'òrgan administratiu competent a l'efecte (que en el cas de la Comunitat Valenciana és la direcció general per a les persones amb discapacitat de la Direcció Territorial de Servicis Socials de la Conselleria de Benestar Social de la Generalitat), per part de les persones que opten per concórrer en les proves selectives a les places reservades a persones amb discapacitat   
1.3. Llibre de família o carnet de família nombrosa de categoria general o especial, o bé certificat de grau de discapacitat conforme amb allò especificat en l'apartat anterior, a l'efecte de documentar l'exempció o bonificació sobre el pagament de la taxa per drets d'examen.  
1.4. Dictamen tècnic facultatiu emés per l'òrgan tècnic competent de qualificació del grau de discapacitat, en el qual hi consten de forma fefaent les discapacitats que han donat origen al grau reconegut, per part de les persones amb discapacitat que sol·liciten qualsevol adaptació de temps addicional, de mitjans o de condicions d'accés, perquè es puga valorar l'adequació de l'adaptació sol·licitada i acordar la seua adopció.  
  
1.5. Acreditació d'estar en possessió diploma d'espanyol com a llengua estrangera (DELE) ?regulat en el Reial Decret 1137/2002, de 31 d'octubre, pel qual es regulen els «diplomes d'espanyol com a llengua estrangera»-, com a mínim, de nivell B1 de competència lingüística o d'una titulació acadèmica espanyola homologable, tal com exigeix la base general 7, a l'efecte de l'exempció de l'obligació de realitzar una prova prèvia de coneixements de castellà, per les persones aspirants de nacionalitat diferent de l'espanyola i de l'origen de les quals no puga deduir-se el coneixement de l'esmentada llengua.   
  
Base sexta. Admissió d'aspirants  
1. Exhaurit el termini de presentació de sol·licituds, la Direcció de Recursos Humans del CHGUV, com a òrgan de gestió d'esta convocatòria, ha de publicar en el termini d'un mes, la relació provisional de persones admeses i excloses, amb detall de nom i cognoms, número de DNI complet o incomplet, torn o modalitat d'accés i, si és el cas, causa d'exclusió.  
2. En el termini de 10 dies hàbils les persones interessades poden esmenar els defectes, errors o omissions que, al seu parer, hagen pogut motivar la seua exclusió. Una vegada examinades i resoltes les reclamacions, la Direcció de Recursos Humans ha de publicar en el termini d'un mes la relació definitiva de persones admeses i excloses, novament amb detall de nom i cognoms, número de DNI complet o incomplet, torn o modalitat d'accés.  
3. Les persones candidates han de comprovar la seua correcta inclusió tant en les relacions provisionals com definitives de persones admeses i excloses en els processos selectius.  
  
Base setena. Prova prèvia de coneixements del castellà  
1. De conformitat amb el que estableix la base general 7.4 les persones admeses que no posseïsquen la nacionalitat espanyola i de l'origen de les quals no s'inferisca el coneixement del castellà, sempre que no hagen acreditat este preceptiu coneixement lingüístic en les formes allà previstes, han de ser convocades per la Direcció de Recursos Humans del CHGUV a la realització d'una prova a l'efecte, ajustada al que disposa el Reial Decret 1137/2002, de 31 d'octubre, pel qual es regulen els «diplomes d'espanyol com a llengua estrangera (DELE)».   
2. La qualificació obtinguda en l'esmentada prova com a apte/a, és imprescindible per a poder realitzar les proves selectives específiques, per la qual cosa la qualificació de no apte/a esdevé causa d'exclusió.  
  
Base vuitena. Estructura i organització del procés selectiu  
1. El procés selectiu es divideix en dues parts, una fase d'oposició i una fase de concurs, ambdues eliminatòries.  
2. La fase d'oposició consta de dos exercicis obligatoris, un de caràcter teòric i un altre de caràcter pràctic.   
2.1. Estructura i contingut dels exercicis integrants de la fase d'oposició:  
2.1.1. Primer exercici:  
Este exercici ha de constar d'un qüestionari sobre els coneixements continguts en la totalitat del corresponent temari, i que figura en l'annex II de la present resolució, amb quatre respostes alternatives de les quals només una d'elles serà correcta.   
Del total de preguntes del referit qüestionari, un màxim del 15% s'ha de referir al bloc 1 del temari.  
El temps de realització de la prova no pot ser inferior a 50 segons per pregunta.  
2.1.2. Segon exercici:  
Esta prova ha de consistir en el desenvolupament de dos supòsits de caràcter pràctic dirigits a valorar les aptituds i les destreses de les persones aspirants.   
Els dos supòsits pràctics han de versar sobre el bloc de coneixements específics del temari, i poden plantejar-se com a qüestionaris de preguntes amb respostes alternatives.  
2.2. Puntuacions corresponents a la fase d'oposició i distribució d'estes en funció dels exercicis:  
2.2.1. La puntuació màxima de la fase d'oposició es fixa en 60 punts, a raó de 30 per exercici, i cal obtindre 15 punts en cada un d'ells per a superar l'esmentada fase.  
2.2.2. Puntuació del primer exercici: es puntua de 0 a 30 punts. Les preguntes no contestades són neutres i les contestacions errònies es valoren negativament, tot això d'acord amb la fórmula següent:   
  
  
Nombre de respostes correctes netes = Nombre total d'encerts - (nombre total de respostes errònies x 0,33)  
  
  
Les respostes correctes netes s'han de convertir en puntuacions finals mitjançant una distribució proporcional.  
2.2.3. Puntuació del segon exercici: es puntua de 0 a 30 punts.  
2.3. La qualificació global de la fase oposició s'ha de determinar mitjançant la suma de les puntuacions obtingudes en cadascun dels exercicis, i la publicació de la relació de qualificacions obtingudes per les persones aspirants ha de servir d'anunci de l'obertura de la fase de concurs per a aquelles persones que hagen superat la fase d'oposició.  
2.4. Fase de concurs  
Consisteix en la valoració per part de la comissió de selecció dels mèrits al·legats i documentats per les persones aspirants amb els requisits formals i temporals exigits per la base general 8.2, en funció dels paràmetres establerts en el barem de mèrits que acompanya esta convocatòria.  
La puntuació màxima de la fase de concurs es fixa en 39 punts i només poden ser tinguts en compte aquells mèrits obtinguts fins a la data de finalització del període de 20 dies naturals comptadors des de l'endemà del dia de la publicació en el DOCV de la present convocatòria.   
2.5. Criteris de desempat.   
En cas d'empat, l'ordre de prelació s'ha d'establir successivament tenint en compte els criteris següents:  
- A favor de qui haguera obtingut major puntuació en la fase d'oposició, considerada en la seua integritat.  
- A favor de qui haguera obtingut major puntuació en el segon exercici de la fase d'oposició.  
- A favor de qui haguera obtingut major puntuació en el primer exercici de la fase d'oposició.  
- A favor de qui haguera obtingut major puntuació en la fase de concurs.  
- Si després de la utilització dels criteris precedents, persisteix l'empat, s'ha de dirimir seguint el mateix ordre dels apartats del barem de mèrits i, si això no fóra suficient, de conformitat amb l'apartat 3 de la base 7.3 de les generals.  
  
Base novena. Desenvolupament del procés selectiu  
1. La Direcció de Recursos Humans, com a òrgan de gestió de la vigent oferta d'ocupació pública, en coordinació amb la comissió de selecció, ha de publicar en el tauler d'anuncis ubicat a la seu d'este òrgan així com en la web corporativa d'esta entitat la data, hora i lloc de realització de les diferents proves, així com de les distintes fases del procés selectiu, en compliment en tot cas del que preveu la base general 7.  
2. Per a la realització de cada exercici les persones candidates han de ser convocades en crida única, i han de ser excloses del procés aquelles que no compareguen o ho facen una vegada iniciades les proves. Així mateix, cal excloure aquelles persones que no acrediten la seua identitat mitjançant l'exhibició del seu DNI o equivalent per a nacionals d'altres estats, passaport o permís de conduir, sempre que conste en ells la preceptiva fotografia i sense que resulten admissibles les còpies dels referits documents. S'ha de tenir en compte que es pot requerir a les persones interessades la presentació de la còpia de la seua sol·licitud de participació, en cas de dubte.  
3. D'acord amb el que preveu la base general 7.3, l'ordre d'intervenció de les persones aspirants en les diferents fases del procés s'ha de realitzar per ordre alfabètic de cognoms, a partir de la lletra W, tal com disposa la Resolució de 10 de desembre de 2014, de la Conselleria d'Hisenda i Administració Pública, per la qual es determina la lletra per a fixar l'ordre d'intervenció dels aspirants a totes les proves selectives que se celebren durant l'any 2014, del conjunt d'administracions públiques valencianes.  
4. La comissió de selecció ha d'adoptar les mesures necessàries per a garantir la confidencialitat del procés i l'anonimat de les proves. Els exercicis que contingueren marques o indicis que permeten, encara que siga indirectament, identificar la seua autoria han de ser anul·lats. Així mateix, durant el desenvolupament de les diferents fases i proves, cal disposar de tot el que siga necessari per al seu adequat desenvolupament, per al manteniment de l'ordre i de la igualtat d'oportunitats, per a la correcta identificació de les persones candidates i per a la prohibició de l'ús d'instruments de telecomunicació o de comunicació electrònica.  
5. Durant la celebració de les proves, de cara al seu adequat desenvolupament, les persones concurrents han d'observar, en tot moment, les instruccions tant de la comissió de selecció com del personal col·laborador o delegat de la mateixa. Qualsevol alteració cal reflectir-la en l'acta corresponent a la sessió, tenint present que la comissió o el seu personal poden acordar la continuació d'un exercici per part d'un o d'una aspirant amb caràcter condicional en cas que algun incident requerisca un estudi i acord posterior de la comissió.  
6. Després de la celebració de cada exercici la comissió ha de publicar la relació comprensiva de totes les persones participants, amb expressió de les puntuacions obtingudes.  
7. Finalitzada la fase prèvia d'oposició s'ha d'obrir el termini de 10 dies hàbils per a la presentació de la documentació acreditativa dels mèrits que s'al·leguen, que cal presentar precedida d'una relació detallada dels mateixos, ordenada segons els apartats del barem d'aplicació.  
  
8. La comissió de selecció ha de realitzar la valoració dels mèrits d'acord amb el que preveu l'annex III.  
9. Conclosa la valoració, s'ha de fer pública una avaluació provisional detallada que podrà ser objecte d'al·legacions durant un termini de 10 dies hàbils.  
10. Finalitzat l'esmentat termini les comissions de selecció han de fer pública la valoració detallada i definitiva dels mèrits i, simultàniament, cal publicar la relació de persones candidates, detallada d'acord amb les diferents proves, fases i modalitats o torns d'accés i ordenada de major a menor puntuació fins fer-la coincidir amb el nombre de places convocades. La referida relació nominal constitueix la proposta de persones que han superat el procés selectiu.  
11. En cas de renúncies o exclusions produïdes abans de la resolució definitiva de la convocatòria, l'òrgan de gestió pot requerir a la comissió de selecció una relació complementària a fi de proveir la totalitat de les places convocades.  
12. La Direcció de Recursos Humans, d'acord amb la proposta de la comissió ha de requerir les persones seleccionades perquè aporten, en el termini de 20 dies naturals, la documentació acreditativa de, almenys, els requisits exigibles enumerats en la base 9.1 de les generals reguladores dels processos selectius d'accés o ingrés de personal al CHGUV. I, de conformitat amb el que disposa la base 9.2 de les esmentades, la Direcció de Recursos Humans ha de gestionar la realització dels reconeixements mèdics preceptius de les persones proposades per la comissió de selecció, abans del seu nomenament.  
13. D'acord amb la proposta formulada per la comissió de selecció, una vegada acreditats els requisits exigibles, la Presidència del CHGUV ha de dictar i publicar en el DOCV la corresponent resolució en virtut de la qual nomene empleades públiques, de naturalesa jurídica laboral, aquelles persones que hagen superat el procés selectiu, i les cite a termini per a la realització de les preses de possessió i la subscripció del contracte laboral de caràcter fix. En tot cas, l'adquisició de la condició descrita ha de quedar condicionada a la superació d'un període de prova de sis mesos, de conformitat amb la normativa laboral d'aplicació.  
  
14. Acabat el procés, l'òrgan de gestió de l'oferta d'ocupació pública, ha de publicar desagregades per sexes les dades numèriques corresponents a cada prova i fase del procés selectiu d'esta convocatòria, en compliment del que disposa la mesura 4 per a l'execució de l'objectiu 2 del I Pla d'igualtat d'esta entitat.  
  
Base desena. Informació i publicitat d'actes i acords  
1. Tota la informació que haja de comunicar-se a les persones aspirants, a excepció de la resolució que pose fi al procés selectiu que s'ha de publicar en el DOCV, es publica tant en el Tauler d'anuncis de la Direcció de Recursos Humans del CHGUV com en la web corporativa (http://chguv.san.gva.es/empleopublico). Esta última publicació s'ha de realitzar exclusivament a l'efecte informatiu, en els termes previstos en la base general 17.  
2. La publicació de les relacions definitives en les diferents fases del procés serveix de notificació a totes les persones interessades, resol així les al·legacions o impugnacions presentades i obri el termini per a la formalització de tots els recursos i reclamacions que es consideren oportuns.  
  
  
ANNEX II  
Temari  
  
Convocatòria CO/18/14 € Programador/a  
  
Observació:  
El contingut de les normes i disposicions ha d'entendre's referit en cada moment al seu text vigent.  
  
Bloc 1. Coneixements generals  
Bloc 1.A. Coneixements generals: normativa, organització i gestió  
  
Bloc 1.A.1. Normativa general  
1. La Constitució Espanyola de 1978: estructura, característiques i principis. Drets i deures fonamentals. El Govern i l'Administració. El poder judicial i l'organització territorial de l'Estat.  
2. L'Estatut d'Autonomia de la Comunitat Valenciana: estructura i contingut. La Generalitat i les seues institucions d'autogovern. Competències.  
3. La Llei 5/1983, de 30 de desembre, del Consell. El president de la Generalitat, el Consell i l'Administració pública de la Generalitat. Responsabilitat dels membres del Consell i de l'Administració pública de la Generalitat.  
4. La igualtat entre dones i homes: conceptes bàsics, principis generals i obligacions dels poders públics en la Llei 9/2003, de 2 d'abril, de la Generalitat, per a la igualtat de dones i homes; en la Llei Orgànica 3/2007, de 22 de març, per a la igualtat efectiva de dones i homes; i en el I Pla d'Igualtat del CHGUV. La Llei Orgànica 15/1999, de 13 de desembre, de protecció de dades de caràcter personal: conceptes i principis de la protecció de dades.  
5. La Llei 7/2007, de 12 d'abril, de l'Estatut Bàsic de l'Empleat Públic (EBEP): drets i deures, principis ètics i de conducta. El Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors: la relació individual de treball, drets laborals bàsics. Contingut del contracte de treball i modificació, suspensió i extinció de la relació laboral.  
  
6. El Consorci Hospital General Universitari de València (CHGUV): breu història. Estatuts. Organització, estructura i funcionament. Integració amb el Departament de Salut València-Hospital General. El Conveni col·lectiu del CHGUV: planificació, ordenació i gestió de l'ocupació pública. Situacions del personal laboral.  
7. La Llei 53/1984, de 26 de desembre, d'incompatibilitats del personal al servei de les administracions públiques. La Llei 31/1995, de 8 de novembre, de prevenció de riscos laborals i la Llei 54/2003, de 12 de desembre, de reforma del marc normatiu de la prevenció de riscos laborals. Normes bàsiques de seguretat i protecció de la salut en l'àmbit de l'activitat i els centres sanitaris. Factors específics del risc de l'activitat que s'ha de desenvolupar, equipaments i mesures de protecció.  
  
Bloc 1.A.2. Normativa sanitària  
8. La Llei 14/1986, de 25 d'abril, General de Sanitat. Principis generals, estructura i organització. Les noves formes d'organització i gestió del sistema.   
9. La Llei 10/2014, de 29 de desembre, de Salut de la Comunitat Valenciana. Títols I a V.  
10. la Llei 41/2002, de 14 de novembre, bàsica reguladora de l'autonomia del pacient i drets i obligacions d'informació i documentació clínica. Els sistemes d'informació i registre sanitari assistencial. La història clínica: concepte, Conservació, arxiu y tractament de la documentació clínica. Problemes ètics i jurídics del seu trattament. El secret professional,  
11. El Decret 74/2007, de 18 de maig, del Consell, pel qual s'aprova el Reglament sobre estructura, organització i funcionament de l'atenció sanitària a la Comunitat Valenciana.  
  
Bloc 2. Coneixements específics  
1. Conceptes de sistemes operatius. Estructures, components i funcions. Característiques i evolució. Administració de memòria. Processos i subprocessos. Entrada/eixida. Sistemes d'arxivament. Sistemes multiprocessador. Característiques tècniques i funcionals dels sistemes operatius: Windows.  
2. Disseny d'algoritmes. Tècniques descriptives. Llenguatges de programació. Tipus i característiques. Programació estructurada. Estructures bàsiques. Funcions i procediments. Programació modular. Disseny de funcions. Recursivitat. Llibreries. Programació orientada a objectes. Programació en temps real. Interrupcions. Sincronització i comunicació entre tasques. Model MVC. Patrons de disseny.  
3. Llenguatge Java. Tipus de dades i operadors. Estructures de control de flux. Elements propis del llenguatge. Paquets. Creació d'aplicacions utilitzant Java. Hibernate.  
4. El llenguatge C#. Tipus de dades i operadors. Estructures de control de flux. Elements propis del llenguatge. Espais de noms. Creació d'aplicacions utilitzant C#. LinkQ  
5. Llenguatges d'integració. Característiques i funcionalitats. HTML, XML i les seues derivacions. Estàndard HL7 versió 2. Elements del missatge. Missatges i esdeveniments. Àmbit d'aplicació. Llenguatges script. Relació amb SGML.  
6. Anàlisi i disseny orientats a objectes. Concepte. Elements. El procés unificat de programari. El llenguatge de modelatge unificat (UML).  
  
7. Estructura d'una pàgina web. Model d'objectes d'un document web. Elements. Fulls d'estil. Ferramentes de disseny de pàgines web.33. Programació de la part del servidor. Estructura en capes d'una aplicació web. Tecnologies d'execució de codi en un servidor web. Programació i utilització de servicis web. Aplicacions web híbrides.  
  
8. Javascript. Elements del llenguatge. Maneig d'esdeveniments. Emmagatzematge d'informació en galetes. Tècniques de comunicació asíncrona. Llibreries. Mecanismes i ferramentes de depuració. Utilització de Javascript en la programació de llocs web.  
9. Sistemes de gestió de bases de dades relacionals. Antecedents històrics. Característiques i elements constitutius. El llenguatge SQL. Estàndards de connectivitat: ODBC i JDBC. Tecnologia ADO.NET. Sistema de bases de dades Microsoft SQLServer. Processament de consultes. Indexació i optimització. Registres d'activitat. Monitorització i auditoria.  
10. Disseny de bases de dades. L'arquitectura ANSI/SPARC. El model logicorelacional. Normalització. Disseny lògic. Disseny físic. Problemes de concurrència d'accés: lectura bruta, lectura fantasma i bloqueig. Mecanismes de resolució de conflictes. Desenrotllament d'aplicacions per mitjà de bases de dades relacionals.  
11. Disseny de programes. Diagrames estructurats. Anàlisi de transformació. Anàlisi de transacció. Cohesió i acoblament.   
12. Disseny de l'interfície d'usuari. Interacció home-màquina. Concepte. Principis de disseny d'interfícies. Llenguatges d'alt nivell en entorn gràfic.  
13. Estàndards de documentació. Manuals d'usuari i manuals tècnics. Formació d'usuaris i personal tècnic: mètodes i materials.  
14. Disseny i utilització de proves unitàries. Planificació i documentació. Proves de caixa negra. Proves de caixa blanca. Utilització de dades de prova. Proves de programari, maquinari, procediments i dades. Control de qualitat en el desenrotllament de programari.  
15. Quadros de comandament. Mineria de dades. Aplicació a la resolució de problemes de gestió. Tecnologia i algoritmes. Processament analític en línia (OLAP/MOLAP).  
16. Assistència i ajuda a l'usuari. Gestió de l'atenció a clients i usuaris: centres de contacte, CRM. Arquitectura multicanal. IVR.  
17. Directori actiu en entorns corporatius, basats en Microsoft. Esquema físic d'organització. Nivells d'administració i delegació, estructures d'unitats organitzatives, definició de grups i tipus de grups, administració d'usuaris.  
18. Arquitectures client-servidor. Tipologia. Components. Interacció entre els components. Avantatges i inconvenients. Adaptació i problemàtica en l'entorn sanitari.  
19. Virtualització de sistemes. Virtualització de llocs de treball.  
20. Sistemes d'emmagatzematge de dades. Sistemes SAN, NAS: components, protocols, gestió i administració. Nivells RAID. Virtualització de l'emmagatzematge. Discos òptics i videodiscos. Llibreries. Gestió de volums.  
21. Còpies de seguretat. Planificació. Tipus de còpia. Restauració.  
  
22. Xarxes d'àrea local. Arquitectura. Tipologia. Mitjans de transmissió. Mètodes d'accés. Dispositius d'interconnexió. Gestió de dispositius. Administració de xarxes LAN. Gestió d'usuaris en xarxes locals. Monitorització i control de trànsit. Gestió SNMP. Configuració i gestió de xarxes virtuals (VLAN).  
23. Xarxes sense fil. Punts d'accés i controladors. Arquitectura física i lògica. Estàndards Wi-Fi i les seues diferents seguretats. Autenticació i encriptació.  
24. Conceptes de seguretat dels sistemes d'informació. Seguretat física. Seguretat lògica. Riscos, amenaces i vulnerabilitats. Mesures de protecció. Polítiques de salvaguarda. Pla de seguretat. Pla de contingències i de recuperació.  
25. Seguretat i protecció en xarxes de comunicacions. Vulnerabilitat, risc i protecció. Sistemes de tallafocs. Xarxes privades virtuals (VPN). Control d'accessos. Autenticació i tècniques criptogràfiques. Infraestructura de clau pública. Certificat electrònic.  
26. Arquitectura d'Internet. Encaminament i sistemes de noms de domini. Protocols IP i ICMP. Passarel·les (encaminadors) TCP/IP: bàsics i avançats. Algoritmes d'encriptat. Protocols TCP i UDP.  
27. Estructura i organització d'un departament de sistemes d'informació. Planificació física d'un centre de tractament de la informació. Instal·lacions (electricitat, control d'accés, control de presència, sistema antiincendis, climatització, sistemes d'alimentació ininterrompuda). Dimensionament d'equips. Factors que s'han de considerar.  
28. Control de l'execució dels treballs. Avaluació del rendiment. Planificació de la capacitat. Anàlisi de la càrrega. Ferramentes i tècniques utilitzables.  
29. Sistemes de gestió documental i de continguts. Definició, tipologia i estructura interna. Metadades. Funcions i servicis. Busca i indexació d'informació (robots, aranyes...). Optimització de consultes i recuperació de la informació.   
30. Requisits i estructura bàsica dels processos del sistema d'informació d'atenció hospitalària, ambulatòria, quirúrgica i d'urgències.  
  
31. Sistemes d'informació de cures d'infermeria. Funcionalitat. Arquitectura tecnològica i integracions.  
32. Característiques bàsiques de l'informe d'assistència. Disseny conceptual d'un gestor documental per a la història clínica electrònica.  
33. Sistemes d'informació de laboratoris diagnòstics. Funcionalitat. Integracions.  
34. Sistema d'informació radiològica. Funcionalitat i integracions. Imatge mèdica. Sistemes PACS. Protocol DICOM.  
35. Sistema d'informació de farmàcia hospitalària. Aprovisionament. Logística. Prescripció, dispensació i administració.  
36. Sistema d'informació d'anatomia patològica. Funcionalitat. Integracions.  
37. Sistemes d'informació de gestió econòmica: compres i contractació. Funcionalitat. Integracions. Logística. Requeriment dels sistemes d'aprovisionament, magatzem i programació de pactes de consum. Integració amb altres sistemes. Sistemes d'informació de gestió de recursos humans.  
38. Firma electrònica. Tipus previstos en la legislació. Formats de firma. Firma longeva. Arxivament i custòdia. Documents electrònics. Metadades. Administració electrònica. Registre electrònic. Conceptes de document, expedient i arxiu electrònic. Servicis de publicació fefaent. Segellat de temps.